Мјешовити Холдинг „ЕРС“- МП а.д. Требиње

 ЗП „Електродистрибуција“ а.д. Пале

 Надзорни одбор

Број: НО-574-1/24

Датум, 05.04.2024. године

 На основу члана 44. став (1) тачка 4. Статута Мјешовитог Холдинга „ЕРС“- МП а.д. Требиње - ЗП „Електродистрибуција“ а.д. Пале, сагласно члану 10. тачка 3. Пословника о раду Надзорног одбора, Надзорни одбор Мјешовитог Холдинга „ЕРС“ - МП а.д. Требиње - ЗП „Електродистрибуција“ а.д. Пале телефонским усаглашавањем и изјашњавањем путем e-maila свих чланова Надзорног одбора, дана 05.04.2024. године

С А З И В А

 ванредну сједницу Скупштине акционара Мјешовитог Холдинга „ЕРС“- МП а.д. Требиње –

ЗП „Електродистрибуција“ а.д. Пале

 Ванредна сједница Скупштине акционара Мјешовитог Холдинга „ЕРС“- МП а.д. Требиње – ЗП „Електродистрибуција“ а.д. Пале одржаће се дана 23.04.2024. године (уторак) са почетком у 12,00 часова у просторијама Предузећа у Палама, ул. Николе Тесле бр. 12.

За сједницу се предлаже сљедећи

Д Н Е В Н И Р Е Д

1. Избор предсједника Скупштине, записничара и овјерача Записника;

 2. Разматрање и усвајање Записника са ванредне сједнице Скупштине акционара

 Мјешовитог Холдинга „ЕРС“ - МП а.д. Требиње - ЗП „Електродистрибуција“ а.д.

 Пале одржане дана 07.02.2024. године;

3. Разматрање и усвајање Статута о измјенама и допунама Статута Мјешовитог Холдинга „ЕРС“ – МП а.д. Требиње - ЗП „Електродистрибуција“ а.д. Пале.

Одлуке наведене у Дневном реду доносе се обичном већином гласова акционара који присуствују сједници лично или путем пуномоћника.

 У случају да се ванредна сједница Скупштине акционара не одржи дана 23.04.2024. године, поновљена ванредна сједница Скупштине акционара одржаће се дана 30.04.2024. године у исто вријеме, на истом мјесту и са истим дневним редом.

 Позивају се сви акционари, физичка и правна лица, да лично или путем пуномоћника, односно гласањем писменим путем, узму учешћа у раду Скупштине акционара.

 Право учешћа и право гласа на Скупштини остварује се на основу извјештаја Централног регистра који садржи ознаку акције, податке о власницима, броју и номиналној вриједности акција са стањем на дан 13.04.2024. године.

 Пуномоћ за заступање акционара мора бити овјерена код надлежног органа. Пуномоћници акционара право гласа на сједници Скупштине акционара остварују у складу са одредбама чланова 278. и 278а. Закона о привредним друштвима.

Уколико акционар гласа писменим путем, писмена изјава о гласању такође мора бити овјерена код надлежног органа.

 Приједлози Одлука и материјал који ће се разматрати на овој сједници Скупштине акционара биће објављени на интернет страници Бањалучке берзе, интернет страници Предузећа, а у увид у исти може се извршити и сваког радног дана од дана објављивања овог позива, у просторијама Предузећа у термину од 7:00 до 15:00 часова.

 Предсједник Надзорног одбора

 Бранко Короман, др техничких наука